KOMISIJOS REGLAMENTAS (EB) Nr. 635/2008
2008 m. liepos 3 d.
kuriuo tikslinamos Lenkijai 2008-2011 m. skirtinos menkių žvejybos Baltijos jūroje (25-32 pakvadračiai, EB vandenys) kvotos pagal Tarybos reglamentą (EB) Nr. 338/2008
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį Bendros žuvininkystės politikos kontrolės sistemą (1), visų pirma į jo 23 straipsnio 1 dalį,
kadangi:
(1)
Po 2007 m. atliktų nacionalinių tyrimų Lenkija Komisijai pranešė, kad 8 000 t viršijo jai 2007 metams skirtą menkių kvotą rytinėje Baltijos jūros dalyje (25-32 pakvadračiai, EB vandenys).
(2)
Pagal Tarybos reglamento (EEB) Nr. 2847/93 23 straipsnio 1 dalį, nustačiusi, kad valstybė narė viršijo savo atitinkamų išteklių žvejybos kvotą, Komisija atlieka išskaičiavimus iš metinės kvotos.
(3)
2008 m. balandžio 14 d. Tarybos reglamento (EB) Nr. 338/2008, kuriuo tikslinamos Lenkijai 2008-2011 m. skirtinos menkių žvejybos Baltijos jūroje (25-32 pakvadračiai, EB vandenys) kvotos (2), 2 straipsnyje numatytas išskaičiavimas per ketverius metus, kuriuo 2008 m. kvota mažinama 10 % 2007 m. viršyto kiekio, o 2009, 2010 ir 2011 m. kvotos mažinamos po 30 % 2007 m. viršyto kiekio.
(4)
Šiame reglamente numatytos priemonės atitinka Žuvininkystės ir akvakultūros komiteto nuomonę,
PRIĖMĖ ŠĮ REGLAMENTĄ:
1 straipsnis
Lenkijai 2008-2011 m. skirtinos menkių žvejybos Baltijos jūroje (25-32 pakvadračiai, EB vandenys) kvotos mažinamos priede nurodytu būdu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 3 d.